[{"text_idx": "#000002", "text": "\u00abG\u0302eneraligitaj perfortoj\u00bb kaj torturoj estas plenumitaj en Venezuelo kontrau\u0306 la opoziciuloj al la prezidento Nicolas Maduro, denuncis merkredon la organizaj\u0302o Human Rights Watch en raporto, kiu implikas la plej altan potencan medion."}, {"text_idx": "#000003", "text": "Tiuj perfortoj inkluzivas \u00abnekontesteblajn kazojn de torturo kaj plenan nepunitecon por la atakantoj\u00bb, substrekis Jose\u0301 Miguel Vivanco, direktoro pri Amerikoj de la usona NRO."}, {"text_idx": "#000004", "text": "\u00abTute ne temas pri izolitaj perfortoj au\u0306 porokazaj ekscesoj plenumitaj de friponaj policistoj, sed ja pri sistema praktiko de la venezuelaj sekurecaj fortoj\u00bb, dau\u0306rigis Jose\u0301 Miguel Vivanco, substrekante \u00abregistaran kulpon je la plej altaj niveloj\u00bb."}, {"text_idx": "#000005", "text": "La raporto censas 88 kazojn, implikantajn almenau\u0306 314 personojn, kaj konstatitajn inter aprilo kaj septembro 2017, kiam ondo da kontrau\u0306-registaraj manifestacioj okazigis c\u0302irkau\u0306 125 mortintojn."}, {"text_idx": "#000006", "text": "\u00abMembroj de sekurecaj fortoj violente frapis malliberulojn kaj torturis ilin per elektraj mals\u0302argoj, asfiksioj, seksagresoj kaj aliaj perfortaj teknikoj\u00bb, eksplikas la raporto."}, {"text_idx": "#000007", "text": "\u00abLa sekurecaj fortoj uzadis misproporcian uzadon de perforto, plenumis perfortajn ekscesojn kontrau\u0306 la log\u0302antoj sur la stratoj, arbitre arestis kaj persekutis opoziciulojn al la registaro\u00bb, lau\u0306 HRW."}, {"text_idx": "#000008", "text": "Bazita sur interparoladoj kun viktimoj kaj ties proksimuloj, medicinaj raportoj kaj fotoj, la raporto estis kunkune ellaborita de HRW kaj la venezuela grupo pri defendo de la homaj rajtoj Penal Forum."}, {"text_idx": "#000009", "text": "Ric\u0302a je nafto, Venezuelo sinkas en profundan ekonomian kaj politikan krizon. Suferanta pri malabundo kaj hiperinflacio, g\u0302i estas lau\u0306 la agentejoj pri financa taksado Standard & Poor's kaj Fitch Group, en situacio de parta nepagipoveco."}, {"text_idx": "#000011", "text": "Venezuelo : Nova institucia perforto"}, {"text_idx": "#000012", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000014", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000015", "text": "Voir le profil de neniammilitointerni sur le portail Overblog"}]